जगेस्वर खाख्लारिआ कर’नानि थाखायनो गोबांदिन गामिआव थांनो हायाखैमोन। न’आव गावसोर थांनानै थाहैनो आन्था गंसे फिसा न’ दैखांनो होननानैबो बियो रां इसे बुथुमदोंमोन। बेखौ बिदानि आखाइआव होबोनायबो खोथामोन। नाथाय बे लकडाउनानो जाखोबाय। दाबो लकडाउना जोबासो जोबा। न’आ रंजुलिआव। गुवाहाटीनिफ्राय बारा गोजान लामा नंआ। अब्लाबो राहा गैया…, रावबो लकडाउन समाव ओजों-होजों थांनो हाया। बयबो फ’नजोंनो मोजां गाज्रि खौरां लाबाय थासै। बिबाजैआ दाउज्ला खासि मानै जगेयस्वरनि मुंयै थिनानै दोनखादों। लकडाउन जोबस्रांब्लानो जगेस्वरआ बिसिफिसा लानानै दाउज्ला खासिखौबो जाहैनाय खोथा। न’आव खौरां हरखाबाय। बिबोनां जगेस्वरआ माइब्रानि बिदैखौ इनायनो खहाबसोथारो होननानै बिबाजैआबो दानसे सिगांआवनो माइब्रानि जौखौ संनानै दोनखादोंमोन। दायो जगेस्वरआबो लकडाउन बोखारनायखौनो लामा नायगासिनो दं…।